stanford-oval/wikipedia huggingface dataset:
סרגיי צ'וכראי
ביוגרפיה

סרגיי צ'וכראי נולד בבלוגורסק שבמחוז אמור. לאחר מספר שנים המשפחה עברה להתגורר לעיירה נובאיה קחובקה בדרום אוקראינה. בעיירה זו סרגיי סיים את בית הספר והתאמן במועדון חתירה המקומי. לאחר סיום בית הספר הוא למד בבית הספר להנדסאים בעירו וסיים אותו בשנת 1974 תוך קבלת הסמכה כחשמלאי. לאחר גיוס לתבא הסובייטי הוא החל להתאמן במועדון של צי הים השחור.
בשנת 1974 סרגיי צ'וכראי לראשונה זכה באליפות ברית המועצות, נכלל בנבחרת ארצו וזכה במדליית כסף באליפות העולם (חתירת שליחים ל-500 מ'). בשנת 1976 הוא נסע לראשונה למשחקים האולימפיים וזכה במדליית זהב בתחרות רביעיות. בשנת 1979 שותפו בתחרויות זוגות חלה והיה צורך למצוא מחליף. סרגיי צ'וכראי החל להתאמן עם ולדימיר פרפנוביץ' ובאולימפיאדת מוסקבה הם זכו ב-2 מדליות זהב.
סרגיי צ'וכראי המשיך להתחרות עד לשנת 1983 בתחרויות זוגות ורביעיות. החל מאותה שנה הוא עבר לעסוק באימון. כמאמן צ'וכראי הגיעה לאולימפיאדות סאול וברצלונה. ספורטאים שהוא אימן זכו במספר מדליות באולימפיאדות ואליפויות העולם.
לאחר התפרקות ברית המועצות סרגיי צ'וכראי אימן נבחרת קיאקים של אוקראינה.
הופעות האולימפיאדות

במונטריאול 1976 סרגיי צ'וכראי הגיע כחלק של רביעיית החותרים הסובייטים. בתחרות הם הצליחו להקדים את הרביעייה בספרדית ב-20 מילישניות וזכו במקום הראשון.
למוסקבה 1980 סרגיי צוכראי הוצב בתחרויות זוגות עם שותפו ולדימיר פרפנוביץ'. הם השתתפו בתחרויות ל-500 מ' ול-1000 מ' וזכו במקום הראשון.
סקוט בורל

| --- | --- |
 לידה:  12 בינואר 1971 (בן 53) ניו הייבן, קונטיקט, ארצות הברית
 עמדה:  סמול פורוורד
 גובה:  2.01 מטרים
 מספר:  2, 23, 24
 מכללה:  אוניברסיטת קונטיקט
 דראפט:  בחירה מספר 20, 1993 שארלוט הורנטס
 קבוצות כשחקן
 1993–1997 1997 1997–1998 1998–2000 2000–2001 2001–2002 2002–2003 2003–2004 2004–2005 2005 2005–2006:  שארלוט הורנטס גולדן סטייט ווריורס שיקגו בולס ניו ג'רזי נטס שארלוט הורנטס פאייטוויל פטריוטס שאאנשי קילינס רד בול בראקו איידהו סטמפיד בילבאו באסקט היטאצ'י סאן רוקטס
 הישגים כשחקן
 זכייה באליפות ה-NBA‏ (1998)
סקוט דייוויד בורל (באנגלית: Scott David Burrell; נולד ב-12 בינואר 1971) הוא כדורסלן עבר אמריקאי, אשר שיחק באופן פעיל בין השנים 1993–2006. בעונת 1997/1998 זכה באליפות ליגת ה-NBA כשחקן שיקגו בולס, וממוצעיו הכוללים לאורך 8 עונותיו בליגה הם 6.9 נקודות, 3.5 ריבאונדים ו-1.4 אסיסטים למשחק.
קריירת מכללות

בורל נולד בניו הייבן שבקונטיקט, ובין השנים 1989–1993 למד באוניברסיטת קונטיקט. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, תחת המאמן ג'ים קלהון, והעפיל עמה לרבע גמר טורניר אליפות המכללות (NCAA Elite Eight), בפעם השנייה בלבד בתולדותיה. בעונה העוקבת העפילו ה"האסקיז" לשמינית גמר הטורניר (NCAA Sweet Sixteen), אך הפסידו מול האלופה שבדרך, אוניברסיטת דיוק, בתוצאה 67–81. בשתי עונותיו האחרונות בליגת המכללות רשם בורל ממוצעים של 16.2 נקודות ו-6.1 ריבאונדים למשחק, ונבחר לחמישיות העונה של מחוז Big East.
קריירת משחק

בדראפט ה-NBA‏ 1993 נבחר בורל בבחירה ה-20, על ידי שארלוט הורנטס. לאחר עונת רוקי סולידית, בה קלע 4.8 נקודות למשחק, הציג בורל שיפור משמעותי בעונתו השנייה, כאשר רשם ממוצעים של 11.5 נקודות, 5.7 ריבאונדים ו-2.5 אסיסטים למשחק. באותה עונה השתתף בתחרות השלשות של ה-NBA, וסיים במקום השלישי. ב-20 המשחקים הראשונים של עונת 1995/1996 קלע שיא קריירה של 13.2 נקודות למשחק, אולם בדצמבר 1995 נפצע ונאלץ להחמיץ את 62 המשחקים האחרונים של העונה.
בפברואר 1997, לאחר כ-3 עונות וחצי בשארלוט, הועבר בורל בטרייד לגולדן סטייט ווריורס בתמורה לדונלד רויאל. ב-29 משחקיו בקבוצה קלע 4.9 נקודות בממוצע למשחק.
לקראת עונת 1997/1998 הועבר בטרייד לשיקגו בולס, אלופת שתי העונות הקודמות, בתמורה לדיקי סימפקינס. לאורך עונתו היחידה בקבוצה קלע 5.2 נקודות בממוצע למשחק כמחליפו מהספסל של סקוטי פיפן, וסייע לקבוצה לזכות באליפות שלישית ברציפות. משחקו הזכור ביותר עם הבולס היה המשחק השלישי של סדרת הסיבוב הראשון בפלייאוף מול ניו ג'רזי נטס; בורל קלע 9 מתוך 11 הזריקות שלקח במשחק, כולל 3 שלשות, וסיים עם 23 נקודות אשר הובילו את הבולס לניצחון במשחק (116–101) ובסדרה (3–0).
בין השנים 1998–2001 שיחק בורל עבור ניו ג'רזי נטס ושארלוט הורנטס, ולאורך התקופה תרם 6.2 נקודות בממוצע למשחק כשחקן ספסל.
בשנת 2001 עזב את ליגת ה-NBA, וב-5 השנים הבאות שיחק בקבוצות שונות בליגת הפיתוח של ה-NBA ובליגת ה-CBA, וכן בסין, ביפן, בספרד ובפיליפינים.
הערות שוליים

↑  סטטיסטיקות הקריירה של בורל ב-NBA, באתר basketball-reference.com
↑  סטטיסטיקות המכללות של בורל, באתר sports-reference.com
↑  רשימת הנבחרים בדראפט 1993, באתר basketball-reference.com
↑  בורל נשלח בטרייד לגולדן סטייט, באתר sfgate.com,‏ 21 בפברואר 1997
↑  בורל נשלח בטרייד לשיקגו, באתר sfgate.com,‏ 23 בספטמבר 1997
↑  סטטיסטיקות המשחק בין הבולס לנטס, באתר basketball-reference.com
↑  בורל הוא אחד השחקנים שהבריקו לאורך שושלת הבולס, באתר NBC,‏ 23 באפריל 2020
סיפור לואיזיאנה

| --- | --- |

כרזת הסרט באנגלית
 בימוי:  רוברט פלאהרטי 
 הופק בידי:  רוברט פלאהרטי 
 תסריט:  רוברט פלאהרטי, פראנסס פלאהרטי
 עריכה:  הלן ואן דונגן 
 שחקנים ראשיים:  ג'וזף בורדריו, ליונל לה בלאנק, א. ביינוונו, פרנק הארדי
 מוזיקה:  וירג'יל תומסון 
 צילום:  ריצ'רד ליאקוק 
 מדינה:  ארצות הברית 
 חברה מפיצה:  איליה לופרט, נטפליקס 
 שיטת הפצה:  וידאו על פי דרישה 
 הקרנת בכורה:  28 בספטמבר 1948 בארצות הברית
 משך הקרנה:  78 דק' 
 שפת הסרט:  אנגלית 
 סוגה:  סרט תיעודי, סרט דרמה 
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
סיפור לואיזיאנה (באנגלית: Louisiana Story) הוא סרט אמריקאי בשחור לבן שאורכו 78 דקות, לעיתים תכופות רואים בו בטעות סרט תיעודי. הוא נכתב בידי פראנסס ה. פלאהרטי ובעלה רוברט ג. פלאהרטי. הסיפור דן בהרפתקאותיו של ילד ממוצא קיג'ון ודביבון המחמד שלו, שחיים באורח אידילי בשחקם במוצא הנהר של לואיזיאנה.
עלילת המשנה העיקרית עוסקת באביו הקשיש המתיר לחברת נפט לקדוח נפט בלשון הים בכניסה לביתם. בצילום מרשים בסרט ניתן לראות בזעיר אנפין מתקן לקידוח נפט מורכב על הסכר הדקיק. למרות שישנו רגע של משבר כשמתקן אחר גורם כמעט לאסון, הבעיה נפתרת והסכר והמתקן והקודחים הידידותיים עוזבים במהרה, מותירים מאחוריהם סביבה נקיה באופן לא רגיל ומשפחת קיג'ון עשירה. הסרט מומן למעשה בידי חברת נפט גדולה.
היבט אחר משמעותי של העלילה הוא הימצאותו של תמסח ענק באזור, שמאמינים שהוא טרף את הדביבון והוא ניצוד כנקמה.
את תפקיד הילד חסר השם מגלם ג'וזף בודריו. צלם הסרט היה ריצ'רד ליקוק והוא נערך בידי הלן ואן דונגן, שגם היו עוזרי המפיק. ההפצה המקורית הייתה דרך מפיץ הסרטים Lopert Films Inc.
הסרט צולם במוצא הנהר של לואיזיאנה והשתמש בתושבים מקומיים כשחקנים. הסרט אינו עוסק בתרבות הקייג'ון ולא בטכניקת קידוח הנפט ואף אינו תיעודי וסיפורו בדוי לחלוטין.
הסרט היה מועמד לפרס האוסקר לתסריט ולסרט בשנת 1948. בשנת 1949 זכה וירג'יל תומסון בפרס הפוליצר עבור המוזיקה של תכליל הסרט (המכיל רק יצירה אחת בסגנון הקיג'ון). הסרט הוגדר לאחרונה כ"חשוב תרבותית" על ידי ספריית הקונגרס ונבחר לשימור על ידי ארכיב הסרטים הלאומי של ארצות הברית.
סדרה של צרות

ערך זה עוסק בסדרת הספרים סדרה של צרות. אם התכוונתם לסרט וסדרה המבוססים על הספרים, ראו .
| --- | --- |
 התחלה נוראה  The Carnivorous Carnival  The Hostile Hospital  The Slippery Slope  The Grim Grotto  The Penultimate Peril  The Vile Village  הפנימייה המחמירה  חדר הזוחלים  The Ersatz Elevator  החלון הרחב  המנסרה המחפירה  The End 
 מידע כללי
 מאת:  דניאל הנדלר 
 איורים:  Brett Helquist 
 שפת המקור:  אנגלית 
 סוגה:  ספרות בוגרים צעירים, מסתורין, סטימפאנק, ספרות האבסורד, סיפורת גותית, קומדיה שחורה 
 הוצאה
 הוצאה:  הרפר קולינס 
 תאריך הוצאה:  1998 
 
עטיפת הספר
סדרה של צרות (באנגלית: A Series of Unfortunate Events) היא סדרת ספרים בת שלושה עשר ספרים. הספרים נכתבו על ידי הסופר דניאל הנדלר, שכותב תחת שם העט  למוני סניקט. הספרים אוירו על ידי ברט הלקויסט. בסדרת הספרים, מתוארים חייהם האומללים של יתומי בודלר, מהרגע בו הוריהם מתו בשריפה מסתורית ובעקבות כך - התהפכו חייהם.
רקע עלילתי

עלילת הסדרה עוסקת בשלושה אחים: ויולט הבכורה, קלאוס וסאני הפעוטה. לאחר שהוריהם נספו בשריפה, שלושת האחים נשלחים על ידי הבנקאי העירוני אל האפוטרופוס שלהם – הרוזן אולף, שחקן תיאטרון כושל המנסה לגנוב את הונם בכל פעם מחדש.
הספרים בנויים בתבנית עלילתית קבועה – בכל ספר חדש בני בודלר מקבלים אפוטרופוס חדש במקום אליו הם עוברים, אך הרוזן אולף כל הזמן מגלה על מיקומם ומתחפש לאדם אחר על מנת לשטות בסביבה. במהלך הספרים מגלים בני בודלר על סודות שרודפים את הוריהם, ועל ארגון סודי שקשור לרוזן אולף ומהווה תשובה לצרות שרודפות אותם.
בנוסף, עלילת הסדרה מאופיינת בהמון הומור שחור, ציניות ומשחקי מילים.
חמשת הספרים הראשונים בסדרה תורגמו לעברית, אך תרגום שאר הספרים לא נמשך, עקב כישלון הספרים בישראל.[דרוש מקור]
הספרים בסדרה > ספרים נלווים

| # | שם הספר | תאריך יציאה | מספר עמודים | כריכה |
| --- | --- | --- | --- | --- |
| 1 | Lemony Snicket: The Unauthorized Autobiography en | מאי 2002 | 240 / 211 |  |
| הספר הוא אוטוביוגרפיה על למוני סניקט, הדובר בסדרת הספרים, הכוללת מידע לגבי תעלומות שונות בסדרת הספרים.  ביניהן: מהו ה-V.F.D? מיהו בכלל למוני סניקט, למה הוא עוקב אחר הילדים ולאן נעלמו הקוואגמיירים. | הספר הוא אוטוביוגרפיה על למוני סניקט, הדובר בסדרת הספרים, הכוללת מידע לגבי תעלומות שונות בסדרת הספרים.  ביניהן: מהו ה-V.F.D? מיהו בכלל למוני סניקט, למה הוא עוקב אחר הילדים ולאן נעלמו הקוואגמיירים. | הספר הוא אוטוביוגרפיה על למוני סניקט, הדובר בסדרת הספרים, הכוללת מידע לגבי תעלומות שונות בסדרת הספרים.  ביניהן: מהו ה-V.F.D? מיהו בכלל למוני סניקט, למה הוא עוקב אחר הילדים ולאן נעלמו הקוואגמיירים. | הספר הוא אוטוביוגרפיה על למוני סניקט, הדובר בסדרת הספרים, הכוללת מידע לגבי תעלומות שונות בסדרת הספרים.  ביניהן: מהו ה-V.F.D? מיהו בכלל למוני סניקט, למה הוא עוקב אחר הילדים ולאן נעלמו הקוואגמיירים. |  |
| 2 | Volunteer Training: The Puzzling Puzzles en | 21 בפברואר 2006 | 104 |  |
| פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.  | פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.  | פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.  | פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.  |  |
| 3 | The Beatrice Letters en | ספטמבר 2006 | 72 |  |
| הספר מכיל אוסף של מכתבים בין למוני סניקט לבין ביאטריס (2), דמות שאותה הוא מזכיר רבות בספריו. בנוסף, הספר מכיל כרזה ורמזים המוחבאים במכתבים (אנגרמה, לדוגמה). | הספר מכיל אוסף של מכתבים בין למוני סניקט לבין ביאטריס (2), דמות שאותה הוא מזכיר רבות בספריו. בנוסף, הספר מכיל כרזה ורמזים המוחבאים במכתבים (אנגרמה, לדוגמה). | הספר מכיל אוסף של מכתבים בין למוני סניקט לבין ביאטריס (2), דמות שאותה הוא מזכיר רבות בספריו. בנוסף, הספר מכיל כרזה ורמזים המוחבאים במכתבים (אנגרמה, לדוגמה). | הספר מכיל אוסף של מכתבים בין למוני סניקט לבין ביאטריס (2), דמות שאותה הוא מזכיר רבות בספריו. בנוסף, הספר מכיל כרזה ורמזים המוחבאים במכתבים (אנגרמה, לדוגמה). |  |
עיבודים למדיות אחרות > עיבוד קולנועי

ב-17 בדצמבר 2004 יצא לקולנוע הסרט "סדרה של צרות". הסרט מבוסס על עלילת שלושת הספרים הראשונים בסדרה. בסרט משתתפים ג'וד לאו (למוני סניקט), ג'ים קארי (הרוזן אולף), אמילי בראונינג (ויולט), ליאם אייקן (קלאוס), קארה ושלבי הופמן (סאני), בילי קונולי (הדוד מונטי), מריל סטריפ (הדודה ג'וזפין) ודסטין הופמן בתפקיד מבקר תיאטרון.
עיבודים למדיות אחרות > עיבוד טלוויזיוני

ב-13 בינואר 2017, הסדרה "סדרה של צרות" עלתה לשידור בשירות הזרמת המדיה "נטפליקס". עונתה הראשונה של הסדרה מבוססת על עלילת ארבעת הספרים הראשונים והעונה השנייה על חמשת הספרים הבאים, והעונה השלישית בהתאם. בסדרה משתתפים - פטריק וורברטון (למוני סניקט), ניל פטריק האריס (הרוזן אולף), מלינה וייסמן (ויולט), לואיס היינס (קלאוס), פרסלי סמית' (סאני), אסיף מנדבי (הדוד מונטי), אלפרה וודארד (הדודה ג'וזפין) וג'ואן קיוזאק בתפקיד השופטת שטראוס.
סיפור חלום

| --- | --- |

 מידע כללי
 מאת:  ארתור שניצלר
 שפת המקור:  גרמנית
 סוגה:  נובלה
 נושא:  נישואים, מיניות האדם 
 מקום התרחשות:  וינה 
 הוצאה
 הוצאה בשפת המקור:  הוצאת פישר
 תאריך הוצאה:  1926
 מספר עמודים:  126
 הוצאה בעברית
 הוצאה:  הוצאת גוונים
 תאריך:  2008
 תרגום:  ניצה בן-ארי, אורי בן-ארי
 
סיפור חלום (בגרמנית: Traumnovelle) הוא נובלה מאת ארתור שניצלר. הנובלה התפרסמה תחילה בהמשכים בשנת 1925 במגזין הנשים הברלינאי "די דאמה", וראתה אור כספר בשנת 1926 בהוצאת פישר בברלין. לנובלה מאפיינים פסיכולוגיים מובהקים, בהם ממלא החלום תפקיד מרכזי. הנובלה זכתה להתייחסות נרחבת מאת ידידו ובן-עירו של שניצלר, זיגמונד פרויד.
בשנת 1999 עיבד אותה הבמאי סטנלי קובריק לסרט "עיניים עצומות לרווחה" בכיכובם של ניקול קידמן וטום קרוז.
בשנת 2008 תורגמה הנובלה לראשונה לעברית על ידי ניצה בן-ארי ואורי בן ארי ויצאה אור בהוצאת גוונים. לספר מצורף מכתב של זיגמונד פרויד לארתור שניצלר.
עלילה

גיבורי הנובלה הם בני הזוג פְרִידוֹלִין ואַלְבֵּרְטִינֶה, זוג וינאי אמיד והורים לילדה, שמשבר פתאומי מטריד את נישואיהם השלווים לכאורה בעקבות בילוי בנשף מסכות. הבילוי הזה, התמים לכאורה, מביא אותם לעיון מחודש בדחפיהם המיניים המודחקים, ולהתוודות הדדית על פנטזיות מיניות ישנות.
מתוך שיחתם הרגועה נקלעים שניהם למצוקה פסיכולוגית שמרחיקה אותם זה מזה ושולחת אותם - את פרידולין הרופא להרפתקאות לילה ביזאריות ואילו את אלברטינה בחלומות רווי סמלים ומתחים - למסע של בירור הקשר המתוח בין אהבה מונוגמית לדחף מיני ושל מחיר הדחקת הדחפים הכרוכה בנישואין.
סן מרטין דה לוס אנדס

| --- | --- |
סן מרטין דה לוס אנדס
סן מרטין דה לוס אנדס
 מדינה:  ארגנטינה ארגנטינה
 פרובינציה:  נאוקן (פרובינציה) נאוקן
 נפה:  לאקר
 חבל ארץ:  פטגוניה
 תאריך ייסוד:  4 בפברואר 1898
 שטח:  140 קמ"ר
 גובה:  640 מטרים
 אוכלוסייה:  ‏
  ‑ בעיירה:  36,913 (2022)
 קואורדינטות:  40°10′00″S 71°21′00″W﻿ / ﻿40.166667°S 71.35°W﻿ / -40.166667; -71.35
 http://www.sanmartindelosandes.gov.ar/tourism
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן מרטין דה לוס אנדס (למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן מרטין דה לוס אנדס (למפת נאוקן רגילה) נאוקן ספלה קוטראל קו צ'וס מלל מנדוסה לה פמפה  ריו נגרו צ'ילהסן מרטין דה לוס אנדס (למפת נאוקן מוגדלת) נאוקן ספלה קוטראל קו צ'וס מלל מנדוסה לה פמפה  ריו נגרו צ'ילהסן מרטין דה לוס אנדס   he tabBackground:;tabBorder:#aaa;defaultTab:0;
סן מרטין דה לוס אנדס (בספרדית: San Martín de los Andes, סן מרטין של האנדים) היא עיירה בפרובינציית נאוקן שבמערב ארגנטינה. העיירה שוכנת לחופו המזרחי של אגם לאקר, בגובה של כ-640 מטרים מעל פני הים, כ-45 ק"מ מהגבול עם צ'ילה. העיירה משמשת כבירתה של נפת לאקר, ובשנת 2001 התגוררו בה כ-22 אלף תושבים. בשפת המפוצ'ה היא מכונה "פּוּקָאוּז'וּאֶה" (Pucaullhué), שפירושו "מקום השחפים".
היסטוריה

העיירה נוסדה ב-4 בפברואר 1898, כעמדה אסטרטגית באזור שהיה עד לא מכבר בשליטת המפוצ'ה, ושגם צ'ילה טענה לריבונות בו. ב-1902 נקבע סופית הגבול בין שתי המדינות, בהתאם לבוררות של המלך אדוארד השביעי, וסן מרטין נותרה בצדו הארגנטינאי. ב-30 השנים הראשונות לאחר הקמתה, הייתה העיירה בסיס צבאי, ורק מאוחר יותר, ובמיוחד לאחר הכרזתו של הפארק הלאומי לנין והקמתו של אתר הסקי בהר צָ'פֶּלְקוֹ, החלה לקבל את צביונה הנוכחי, כעיירת תיירות (אם כי עדיין שוכן בתחומה בסיס צבאי גדול).
מאז שנות ה-70 של המאה העשרים, התיירות היא הענף המוביל בעיירה. בחורף פועלים בסביבתה אתרי סקי (החשוב שבהם בצ'פלקו), ובקיץ פוקדים אותה מטיילים המבקרים באתרים הסובבים אותה, ובהם הפארקים הלאומיים לנין ונאוול ואפי ודרך שבעת האגמים. בנוסף, ריבוי האגמים והנחלים באזור מהווים גם מוקד משיכה לחובבי דיג.
סנטה קרוס (גלאפגוס)

| --- | --- |

צב ענק בסנטה קרוס
 נתונים גאוגרפיים
 מיקום:  האוקיינוס השקט
 קואורדינטות:  00°38′00″S 90°22′00″W﻿ / ﻿0.63333°S 90.36667°W﻿ / -0.63333; -90.36667
 ארכיפלג:  איי גלאפגוס
 סוג:  אי געשי
 שטח:  986 קמ"ר
 אורך:  43 קילומטר
 רוחב:  31 קילומטר
 גובה מרבי:  864 מטר
 נתונים מדיניים
 מדינה:  אקוודור אקוודור
 אוכלוסייה:  15,000
 אזור זמן:  UTC-6
 עיר ראשית:  פוארטו איורה 
 על שם:  הצלב האמיתי, Henry Howard, 7th Duke of Norfolk, Henry Howard, 6th Duke of Norfolk, HMS Indefatigable, קלמנס הראשון 
  (למפת איי גלאפגוס מוגדלת) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סן קריסטובלסנטה קרוס(למפת איי גלאפגוס רגילה) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סן קריסטובלסנטה קרוס
 
סנטה קרוס (בספרדית: Santa Cruz) הוא אחד מאיי גלאפגוס. שטחו של האי הוא 986 קמ"ר והנקודה הגבוהה באי נמצאת בגובה 864 מטרים מעל פני הים. האי ממוקם במרכזה של קבוצת האיים והוא השני בגודלו לאחר האי איסבלה. בירת האי, פוארטו איורה, היא היישוב המאוכלס ביותר בקבוצת האיים, ובה פועלת תחנת המחקר המרכזית של קרן צ'ארלס דרווין (אנ'). בנוסף שוכנים על האי עוד כמה כפרים קטנים שתושביהם עוסקים בחקלאות ובגידול בקר. 
סנטה קרוס הוא הר געש רדום גדול. ההערכות הן שההתפרצות הגעשית האחרונה ארעה לפני כמיליון וחצי שנים. צינור לבה באורך של 2000 מטרים נמצא באי וניתן לעבור וללכת דרכו. עדות לעברו הגעשי  של האי נמצאת בשני בורות גדולים שנוצרו כתוצאה מהתמוטטות של תא מגמה. הבורות נקראים "התאומים" (Los Gemelos).
האי נקרא בספרדית על שם הצלב בנצרות. שמו האנגלי היה "Indefatigable" ("בלתי נלאית"), על שם ספינת הצי המלכותי הבריטי אה"מ "אינדפטיגבל" (HMS Indefatigable), שביקרה במקום ב-1812. מפרץ טורטוגה (Tortuga Bay) נמצא במרחק הליכה קצרה ממרכז פוארטו איורה, ובו ניתן לצפות באיוגאנות ימיות, בציפורים, בסרטן סלעים אדום, במנגרובים, בכרישון לבן-קצוות (Triaenodon obesus) ובצבי הגלאפגוס הענקיים.
צב גלאפגוס בסנטה קרוס
מקווה מים מתוקים בפוארטו איורה, סנטה קרוס
שני ברווזים לבני לחיים בסנטה קרוס
מראה אווירי של חופי האי
סרגיי צ'רניק

סרגיי צ'רניק (בבלארוסית: Сяргей Чэрнік; נולד ב-20 ביולי 1988) הוא כדורגלן בלארוסי המשחק בעמדת השוער בשחטיור סליהורסק.
קריירת מועדונים

צ'רניק התחיל את הקריירה שלו בניימן הורדנה ובעונת 2011 הפך לשוער הראשון של הקבוצה הבוגרת כאשר הוא בן 23. בפברואר 2013 היה קרוב לסיכום בפ.צ. רוסטוב מליגת העל הרוסית, אך בסופו של דבר נשאר בהורדנה.
ב-1 בינואר 2014 חתם בבאטה בוריסוב. ב-22 ביוני 2015 צ'רניק קבע דקות ללא ספיגת שער במשחק במסגרת ליגת העל הבלארוסית כאשר עשה זאת 1073 דקות.
ביוני 2016 חתם לשלוש שנים בנאנסי מליגת העל הצרפתית.
ביולי 2019 חזר למולדתו וחתם באלופת בלארוס, באטה בוריסוב.
בינואר 2020, צ'רניק חתם באירטיש מליגת העל הקזחית.
ב-23 בספטמבר 2020, צ'רניק חזר לבלארוס וחתם בהרדזיה. עונה לאחר מכן, הצטרף לשחטיור סליהורסק.
קריירה בינלאומית

במאי 2011 צ'רניק זומן לראשונה לסגל נבחרת בלארוס, אך את הופעת הבכורה שלו בנבחרת ערך כשנתיים וחצי לאחר מכן ב-15 בנובמבר 2013 נגד אלבניה.
תארים

ליגת העל הבלארוסית: 2014, 2015, 2016
הגביע הבלארוסי: 2014/2015
הסופר קאפ הבלארוסי: 2015
סרטן מנקי הארובות

ציור בצבעי מים של מקרה של סרטן. אשכים אצל מנקה ארובות. צויר על ידי הוראס בנג' דובל כשהיה סטודנט בבית הספר לרפואה של בית החולים סנט ברתולומיאו.
סרטן מנקי הארובות, הוא קרצינומה של תאי קשקש על פני העור של שק האשכים. זהו סוג הסרטן הראשון שהתגלה כמחלה תעסוקתית. זוהה לראשונה על ידי פרסיבל פוט בשנת 1775. פוט שם לב כי המחלה הייתה נפוצה בקרב מנקי ארובות.
הערות שוליים

↑  General Surgery Lecture notes, H.Ellis, Wiley Blackwell, 12th edition
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סקוט ג. בורג

סקוט בורג (משמאל) עם ג'ון קרי באנטארקטיקה, 2015
סקוט ג. בורג הוא גאולוג ועובד מדינה אמריקאי. מאז 1 בספטמבר 2017 הוא מכהן כממלא מקום המשנה למנהל המועצה למדעי כדור הארץ ב קרן הלאומית למדע (ארצות הברית), NSF.
השכלה

בורג קיבל תואר ראשון בגאולוגיה מפומונה קולג' בקליפורניה ותואר שני ודוקטורט מאוניברסיטת אריזונה. עבודת הדוקטורט שלו הוכתרה בשם "גרניטואידים של ארץ ויקטוריה הצפונית, אנטארקטיקה (טקטוניקה, נאודימיום-איזוטופים, גאוכימיה, פטרולוגיה, סטרוניום-איזוטופים).
קריירה

בורג החל את הקריירה שלו כחוקר באוניברסיטת קליפורניה בברקלי. לאחר מכן עבד במשרד האנרגיה של ארצות הברית, ובהמשך לכך הצטרף לסגל הקרן הלאומית למדעים. בין 2003 ל-2016 היה מנהל המחלקה למדעי אנטארקטיקה בקרן הלאומית למדעים, וב-2016–2017 כיהן כראש מדור בפועל לתשתיות ולוגיסטיקה באנטארקטיקה במסגרת מחלקת תוכניות הקטבים של הקרן הלאומית למדעים. ב-2017 החל לשרת כמנהל עמית למדעי כדור הארץ בקרן הלאומית למדעים.
משלחות מחקר

בורג השתתף בשש משלחות מחקר באנטארקטיקה, בארבע מהן כראש המשלחת. משלחת שבה השתתף בשנים 1978–1979, ביקרה לראשונה בנונאטאקים, שכונו סייג'הן על שם הקמיע של קבוצת הספורט באוניברסיטת פומונה (קליפורניה), שם למד בורג. באותה משלחת כינה בורג את "פסגת הלשון", על פי המורנה דמוית הלשון שבראשה.
פרסים ואותות הוקרה

בורג בסטיון, הפסגה שעל רכס ג'ונס הופקינס, נקראה על שמו.
מדליית סמיואל ג'. היימן על שירות לאמריקה
הערות שוליים

↑  בורג התמנה לעוזר מנהל זמני של מדעי כדור הארץ. הוצאת הקרן הלאומית למדעים של ארצות הברית
↑  שרטוט ביוגרפי של סקוט בורג
↑  מרדית סומרס, סקוט בורג: תשוקה למדע, לחינוך, שאינה צפויה להצטנן בעתיד הקרוב
↑  ג'פרי מרוויס, "המנהל הבכיר היוצא של הקרן הלאומית למדעים צופה בתקווה לעתיד הסוכנות",  סיינס מגזין 27 בפברואר 2017
↑  מרכז הנתונים האוסטרלי של אנטארקטיקה, הוצאת חבר העמים של אוסטרליה
↑  פסגת הלשדון, מרכז הנתונים האוסטרלי של אנטארקטיקה
↑  שמות גאוגרפיים, הסקר הגאולוגי של ארצות הברית, פרסום של ממשלת ארצות הברית
עבד אלנבי נמאזי

| --- | --- |

 לידה:  1948 בושהר, איראן 
 פטירה:  28 בינואר 2024 (בגיל 76 בערך) קום, איראן 
 מדינה:  איראן 
 
עבד אלנבי נמאזי
אייתוללה עבד אלנבי נמאזי (בפרסית: عبدالنبي نمازي; ‏1948 –  28 בינואר 2024) היה איש דת ופוליטיקאי איראני.
חבר במועצת המומחים האירנית ה-3 של הרפובליקה האסלאמית של איראן, ולאחר מכן היה חבר גם במועצה ה-4 וה-5.
עבד אלנבי נולד בבושהר שבאיראן. הוא היה התובע הכללי במערכת המשפט של הרפובליקה האסלאמית.
בשנת 2002, התפרסם עבד אלנבי בעיתונות לאחר שהתעלם לכאורה מהוראה שקיבל מעלי ח'אמנאי.
בשנת 2006, חזר אייתוללה עבד אלנבי לכותרות, לאחר שהוביל מחאה על טבח המוסלמים בקשמיר, ואף ביקש ממועצת הביטחון של האו"ם להתערב בנושא.
נמאזי מת ב-28 בינואר 2024.
הערות שוליים

↑  Revolvy, LLC, "Abdul-Nabi Namazi" on Revolvy.com, www.revolvy.com (באנגלית)(הקישור אינו פעיל)
↑  "Iranian Cleric Urges Muslims Not to Remain Silent on Kashmir Killings - Tasnim News Agency". Tasnim News Agency (באנגלית). נבדק ב-2018-03-24.
↑  Jahan news, Jahan news, ‏28 בינואר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבד אלנבי נמאזי".
סהראב ספהרי

| --- | --- |

 לידה:  7 באוקטובר 1928 כאשאן, איראן 
 פטירה:  21 באפריל 1980 (בגיל 51) טהראן, איראן 
 מדינה:  שושלת פהלווי, Interim Government of Iran 
 מקום קבורה:  Imamzadeh Sultan Ali (Mashhad-e Ardehal) 
 שפות היצירה:  פרסית 
 יצירות בולטות:  Hasht Ketab, בפסקה זו 2 רשומות נוספות שטרם תורגמו 
 www.sohrabsepehri.com
 חתימה:   
 
סהראב ספהרי (בפרסית: سهراب سپهری; 7 באוקטובר 1928 – 21 באפריל 1980) היה משורר וצייר איראני, שנחשב לאחד המשוררים האיראנים החשובים והמוכרים ביותר בעת המודרנית. הוא השתייך לזרם המיסטי החילוני, למרות שהיה מוסלמי ואף התייחס לכך בשיריו ובכתיבתו, ויצירתו התאפיינה בתפיסה רוחנית והומניסטית של חירות, אהבת האדם וחיבור לטבע. כמו כן, הוא הושפע רבות מהזן-בודהיזם והאסתטיקה היפנית, ואף תרגם שירה יפנית לפרסית. יצירותיו תורגמו למגוון שפות וציוריו הוצגו בתערוכות ברחבי העולם.
יצירותיו > יצירתו הספרותית

ספהרי עבר שלבים שונים ביצירתו הספרותית, במהלכם השתנו סגנונו וראיית עולמו בצורה כזו או אחרת. כתיבתו של ספהרי משלבת סמלים ומיתוסים של תרבויות, דתות ומסורות שונות ממדינות ברחבי העולם – מסין, יפן והודו ועד למדינות אפריקה ואמריקה. היא מדגישה את הקשר בין בני אדם ליצורים אחרים, לבעלי חיים, חרקים, צמחים וכולי. תפיסותיו, ובהשפעה מכך גם כתיבתו, מבוססות במידה רבה על הפילוסופיה של הזן בודהיזם, הטאואיזם והפילוסופיה ההינדואית, אשר למד והעמיק בהן במהלך טיוליו וביקוריו בעולם. עם זאת, ספהרי הושפע גם מהפילוסופיה הפרסית הזורואסטרית והאסלאם, והוא היה נטוע עמוק במסורת הלאומית הפרסית. כמו כן, היכרותו עם ספרות המערב יצרה חיבור של הקאנון המזרחי ביצירותיו עם הרעיונות המודרניים של המערב, וביניהם הרומנטיקה, האקסיסטנציאליזם ועוד, ולסופרים והוגים אירופאיים כמו פרנץ קפקא, פרידריך ניטשה, זיגמונד פרויד ורבים נוספים.
מבחינה סגנונית נכתב על יצירתו הפואטית כי היא מאופיינת בפשטות ושקיפות. הוא כתב שבחים לאלמנטים כמו הטבע, האור, האמת והאהבה באופן ישיר ונטול אירוניה או ציניות. שירתו מציעה להבין את המציאות ולהשיג אהבה וחמלה באמצעות טוהר של הלב והנפש, ולא באמצעות הישגים ורכישת ידע. כמו כן, הנושאים שהוא מתייחס אליהם בשיריו לרוב מורכבים ממציאות החיים הפשוטה והיום-יומית. מבחינה סגנונית הוא הושווה אף למשורר הסופי המפורסם ג'לאל א-דין רומי. אחת הביקורות על כתיבתו ויצירתו הייתה שהיא נעדרת מודעות חברתית או אמירה פוליטית, אולם כתיבתו של ספהרי ניחנה ברגישות רבה, ויש האומרים כי המודעות החברתית בשיריו הולכת יד ביד עם הבחנות ורגישויות אחרות שלו. על אף שענייני השעה העסיקו את ספהרי, ובעיקר אלו שהתחוללו באיראן בתקופת חייו, בכתיבתו ויצירתו הוא עסק בעיקר בסוגיות אוניברסליות של חווית החיים של בני אדם, מה שהפך את יצירתו לרלוונטית ומוערכת בקרב קוראים ברחבי העולם.
יצירותיו > עבודות הציור של ספהרי

ציוריו של ספהרי, בדומה לשיריו ויצירתו הספרותית, מתאפיינים בעיקר בתיאורים של טבע וצמחייה. הם מציגים לעיתים כפרים הניצבים בשמש ונראים באופן מטושטש או מעורפל, צללים של חומות ומבנים ותנועתם של מים, נחלים זורמים, קני ציפורים ועוד. דוגמה אחת להעמקתו גם ביצירתו האומנותית באלמנטים של טבע וחיבור בין האדם לטבע היא סדרת ציורים שצייר בנושא גזעי עצים, בה כל ציור מציג תקריב של גזע העץ באופן שנועד להראות אינדיבידואליות של כל ציור ושל כל גזע עץ.